  Туспуктэм: Вормон музейлэн пресс-службаез Наталия Сильвестрова Москваысь Вормон Музей Удмуртиысь улӥсьёсты «Открытка Победы» калыккуспо вожвылъяськонэ пыриськыны ӧте. Мылкыд карисьёс Быдӟым Атыкай ожын Вормонлы сӥзьыса яке нимысьтыз ожгар ужрадэ пыриськисьёслы открытка суреданы быгато. Со сярысь ужъюртлэн пресс-службаез ивортӥз. Куриськонъёсты 16-ти оштолэзёзь куто Открыткаез пӧртэм техникаен быдэстыны луэ (вӧй буёл, акварель, тушь, карандаш, мелокъёс, гуашь, коллаж, компьютер графика). Жюри быгатонлыкез, суредысь малпанэз, аспӧртэмлыкез но мылкыдо луэмез дунъялозы. Ужъёсты арлыдъя вить категорияосын эскерозы – 6-8, 9-11, 12-14, 15-17 аресъем дышетскисьёс, 18 аресъемъёс но бадӟымгес. Вань суредъёсты Вормон Музейлэн онлайн-адӟытоназ пыртозы но ужъюртлэн вотэсбамаз поттозы. Открыткаос полысь кельшисьсэ бырйыса, сое электрон почтаетӥ эшъёслы, матысь адямиослы яке ужъюлтошъёслы Вормон Нуналэн ӟечкыласа келяны луоз. Тужгес но усто ужъёсын праздниклы сӥзем открыткаосын серия поттозы Вожвылъяськонлы йылпумъянъёс 11-тӥ куартолэзе лэсьтозы. Вань пыриськисьёс сертификатъёс утозы, нош вормисьёс – открыткаосын наборъёс но партнёръёслэсь кузьымъёс. Вожвылъяськон сярысь пыр-почгес чӧлсконпусъя тодыны луоз. Тодэ вайытом, Удмуртиысь стрит-арт ӧрын суредасьёсты «ФормART» фестивале пыриськыны ӧтё. Тегъёс: суредан вожвылъяськон ВормонНунал Удмуртия  